text: [{"text_idx": "#000003", "text": "Depilin er skipa\u00f0ur i\u0301 samstarvi vi\u00f0 Umhv\u00f8rvisstovuna, sum er f\u00f8royskur kortmyndugleikin og Fro\u0301\u00f0skaparsetri\u00f0, og i\u0301 t\u00f8ttum samstarvi vi\u00f0 Landsverki."}, {"text_idx": "#000004", "text": "Serfr\u00f8\u00f0ingar sum arbei\u00f0a vi\u00f0 sta\u00f0setingarfr\u00f8\u00f0i i\u0301 F\u00f8royum, eru spjaddir kring um a\u0301 ymsum stovnum og fyrit\u00f8kum. Endama\u0301li\u00f0 vi\u00f0 ny\u0301ggja deplinum er at savna umhv\u00f8rvi\u00f0 um sta\u00f0setingarfr\u00f8\u00f0i i\u0301 F\u00f8royum, og solei\u00f0is at styrkja fakliga samstarvi\u00f0 og leggja afturat vitanina um sta\u00f0setingarfr\u00f8\u00f0i i\u0301 F\u00f8royum og i\u0301 altjo\u0301\u00f0a samstarvi."}, {"text_idx": "#000006", "text": "Eg vil takka fyri h\u00f8vi\u00f0 at bera ny\u0301ggja depilin fyri sta\u00f0setingarfr\u00f8\u00f0i eina heilsan."}, {"text_idx": "#000008", "text": "Hesin depilin er ein i\u0301t\u00f8kiligur li\u00f0ur i\u0301 f\u00f8rleikamenningini. Depilin er skipa\u00f0ur i\u0301 samstarvi millum Umhv\u00f8rvisstovuna, sum er okkara kortmyndugleiki, og okkar l\u00e6rda ha\u0301sku\u0301la, Fro\u0301\u00f0skaparsetur F\u00f8roya. Harumframt tekur landsins u\u0301tinnandi byggimyndugleiki, Landsverk, eisini lut i\u0301 samstarvi\u00f0 um depilin, sum sostatt ver\u00f0ur stovnsettur a\u0301 fakliga og formliga trygga grund."}, {"text_idx": "#000010", "text": "O\u0301tru\u0301ligt at ta\u00f0 bar til at gera neyvar ma\u0301tingar einans vi\u00f0 mekaniskum eyglei\u00f0ingarto\u0301lum, neyvum metodum og hollari vitan. Og li\u0301ka o\u0301tru\u0301lig er tann sto\u0301ra menningin sum er hend, seinastu fa\u0301u a\u0301rati\u0301ggjuni, si\u0301\u00f0ani teldu- og fylgisveinat\u00f8kni eru komin afturat. Ny\u0301ggju talgildu m\u00f8guleikarnar, at si\u0301ggja neyvu knattst\u00f8\u00f0una vi\u00f0 fylgisveinum, at taka loftmyndir vi\u00f0 dronum og at kortleggja vi\u00f0 GIS, hava gj\u00f8rt sta\u00f0setingarfr\u00f8\u00f0ina so l\u00e6tt atkomiliga og vi\u00f0komandi, at vit \u00f8ll ganga vi\u00f0 neyvum og dagf\u00f8rdum kortum i\u0301 telefonini, og bru\u0301ka tey i\u0301 gerandisdegnum."}, {"text_idx": "#000014", "text": "\u00c6tlanin vi\u00f0 hesum depli er at leggja afturat vitanina um sta\u00f0setingarfr\u00f8\u00f0i, i\u0301 F\u00f8royum og i\u0301 altjo\u0301\u00f0a samstarvi. Tit hava sett tykkum sum ma\u0301l, at depilin skal savna ta\u00f0 li\u0301tla og spjadda umhv\u00f8rvi\u00f0, um sta\u00f0setingarfr\u00f8\u00f0i i\u0301 F\u00f8royum, og eg ivist ikki i\u0301, at ta\u00f0 fer at eydnast tykkum v\u00e6l. Ti\u0301 serfr\u00f8\u00f0ingar hava bru\u0301k fyri at tosa saman og at skapa eitt umhv\u00f8rvi fyri teirra felags a\u0301hugama\u0301l. Hetta er galdandi innan flest \u00f8ll \u00f8ki. I\u0301 F\u00f8royum hava vit ofta ta\u00f0 avbjo\u0301\u00f0ing, at tey sum hava servitan, eru tey einastu a\u0301 si\u0301num arbei\u00f0spla\u0301ssi, ella i\u0301 si\u0301num gerandis umhv\u00f8rvi, og ta\u0301 kann vera trupult at halda f\u00f8rleikar vi\u00f0li\u0301ka, at mennast og at ver\u00f0a vi\u00f0 i\u0301 fakligum samstarvi. Ta\u0301 kunnu F\u00f8royar kennast li\u0301tlar, og fo\u0301lk hava hug til at halda, at gr\u00e6si\u00f0 er gr\u00f8nari og fakligheitin betri, a\u00f0rasta\u00f0ni."}, {"text_idx": "#000015", "text": "Og ta\u0301 eru a\u0301t\u00f8k sum tykkara, ein tann besti ma\u0301tin at broyta myndina. I\u0301t\u00f8kilig a\u0301t\u00f8k i\u00f0 kunnu savna umhv\u00f8rvi\u00f0, ein pallur til tykkum, at siga fra\u0301 tykkara vitan, at halda skei\u00f0 fyri tey sum eru i\u0301 umhv\u00f8rvinum, og undirvi\u0301sa teimum ungu, sum skulu taka vi\u00f0."}, {"text_idx": "#000017", "text": "Tit hava valt at stovnseta ein li\u0301tlan depil, vi\u00f0 n\u00f8krum fa\u0301um kjarnufo\u0301lkum, sum taka fulla a\u0301byrgd av umhv\u00f8rvinum og virkseminum. Tey kunnu to\u0301 sja\u0301lvandi ikki gera alt sja\u0301lvi, men tey kunnu gagnny\u0301ta fyrimunirnar sum vit hava i\u0301 F\u00f8royum. At ho\u0301ast vit kennast so o\u0301vanliga v\u00e6l, og at okkara lei\u00f0ir umskarast i\u0301 heilum."}, {"text_idx": "#000018", "text": "Ta\u00f0 er eisini ein sannroynd at fo\u0301lk i\u0301 F\u00f8royum eru lagalig og smidlig, og ikki bangin fyri at taka eina hond i\u0301. Hetta haldi eg er galdandi eins no\u0301gv fyri tey sum eru f\u00f8dd i\u0301 F\u00f8royum og fyri fo\u0301lk u\u0301r \u00f8\u00f0rum londum, sum hava valt at virka her og sum tri\u0301vast i\u0301 okkara mentan. Hesir fyrimunir gera, at ta\u00f0 ber til at gera eitt sto\u0301rt sterkt og mennandi netverk kring nakrar fa\u0301ar eldsa\u0301lir, sum duga v\u00e6l at samskipa."}, {"text_idx": "#000029", "text": "EM-fyrireikingar i\u0301mo\u0301ti I\u0301rlandi og Portugal"}]